TØJ
2026-05-06 11:00 - 11:35 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Forestilling for de mindste med Hvid Støj Sceneproduktion
Tøj kan være alt for stort eller alt for småt. Tøj kan kradse, kilde, klistre, stramme og varme. Men tøj er ikke bare tøj…
Strømpebukseben i høj hæl transformeres til en langhalset fugl. Ud af den pelsede kappe opstår en funky larve. Og er man egentlig én eller to til tango i den kæmpe nederdel? Slip fantasien og klædeskabets magi løs!
For børn 1½-5 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Læseheltene
2026-05-05 14:30 - 15:30, 2026-04-28 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Lyskoncert med Sønderjysk Pigekor og Drengekor
2026-05-04 19:30 - 21:00 | Sct. Marie Kirke, Sønderborg, Kirketorvet, Sønderborg, 6400
Traditionen tro synger Sønderjysk Pigekor og Drengekors Juniorkor og Koncertkor lyskoncert i Sct. Marie Kirke, Sønderborg d. 4. maj.
Her markeres friheden, lyset og sommeren med et varieret repertoire af dansk og international kormusik under ledelse af Ida Hymøller og Mette Rasmussen.
Dørene åbner kl. 19.

Lyskoncert med Sønderjysk Pigekor og Drengekor
2026-05-04 19:30 - 21:00 | Sct. Marie Kirke, Sønderborg, Kirketorvet, Sønderborg, 6400
Mandag d. 4. maj 2026 kl. 19.30 synger Sønderjysk Pigekor og Drengekors Juniorkor og Koncertkor traditionen tro lyskoncert i Sct. Marie Kirke.
Korene vil præsentere et varieret program af sange, som hylder friheden, fællesskabet og sommerens komme under ledelse af dirigenterne Ida Hymøller og Mette Rasmussen.
Billetter kan købes på dette link https://place2book.com/da/sw2/sales/f3yg91i7ik og ved døren, hvis flere tilbage.
Dørene åbner kl. 19.00.

Sang mosaik i forårsklæder
2026-05-04 19:00 - 22:00 | BHJ Kultursalen Ahlmannsparken, Ahlefeldvej 4, Gråsten, 6300
Den 26. januar måtte vi desværre aflyse dette arrangement pga sne og snefygning. Nu kommer det igen i forårsklæder.
Kultur i Gråsten inviterer i samarbejde med Nordea Fonden og Dansk Musikerforbund til en aften med tre gange fællessang – og lidt korsang. Hver afdeling varer 45 minutter, med 20 minutters pause indimellem.
Aftenen starter med fællessang fra Højskolesangbogen med Marianne Müller Nielsen.
Marianne Müller Nielsen er en erfaren musikformidler, underviser og projektleder med en stærk passion for fællessang og scenekunst. Hun er lærer og kursusleder ved Idrætshøjskolen Sønderborg, hvor hun har fokus på fællessang, kultur og samvær.
Hun er korleder for KOL-koret i Sønderborg, hvor hun samler sangglade deltagere om musikalske fællesskaber. Derudover underviser hun i sang, band og musical på musikskolen, hvor hun arbejder med både børn og voksne for at udvikle deres musikalske udtryk og styrke fællesskabsfølelsen gennem sang.
Hun er desuden aktiv i dansk-tyske projekter, hvor hun kombinerer sang og scenekunst for at fremme interkulturel forståelse og samarbejde. Som projektleder har hun stået i spidsen for flere initiativer, hvor musik og teater skaber bro mellem sprog og kulturer i samarbejde med institutioner i både Danmark og Tyskland.
Marianne er kendt for at skabe inkluderende og inspirerende musikalske fællesskaber, hvor sang glæden er i centrum.
Derefter er det Kværskorets tur, under ledelse af Lars H. Damkjær.

Kværskoret siger om sig selv: Vi er en flok sangglade mennesker, der hygger sig med at synge. Vi er også seriøse. Koret har eksisteret siden 2008. Vi holder til på Kværs Friskole, hvor vi øver hver tirsdag fra 19 – 21.
Vi har et bredt repertoire med både rytmiske, danske sange og til jul salmer. Vi synger både danske, engelske og amerikanske sange.

Og til sidst, men ikke mindst, kommer Vagn Anders Hansen med en Giro 413 ønskefællessang. Det bliver ikke kedeligt.
Vi afslutter med sangen “En lærke letted´”, fordi det er 4. maj, Danmarks befrielse.

Der er drikkevand i pauserne.

Læseklubben
2026-05-04 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst.
Vi har det smaddersjovt, snakker om litteratur og oplever også kulturelle ting sammen.
Læseklubben er for børn og unge 12-16 år.
Skal du være med? Så send en mail til Karla på kaje@sonderborg.dk

Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

UD og RO - Åbent Hus i Gråsten Ro- og Kajakklub
2026-05-03 09:00 - 12:00 | Emmas Have i Gråsten, Emmas Have, Gråsten, 6300
Kom ned og oplev roning på smukkeste farvand
Gråsten Ro- og Kajakklub ligger midt i noget af Danmarks smukkeste ro-farvand – Nybøl Nor og Flensborg Fjord. Her er der fantastiske muligheder for at komme på vandet, uanset om du er til kajak eller robåd.
I starten af maj slår klubben dørene op til Åbent Hus, hvor alle interesserede inviteres indenfor. Du får mulighed for at komme en tur på vandet og prøve kræfter med roning – enten i kajak eller i en inrigger-robåd med styrmand. Det kræver ingen forudgående erfaring.
Klubben har hjemme i Emmas Have, helt ned til Sildekulen. Efter få rotag er du ude på Flensborg Fjord med kurs mod Broagerland eller Okseøerne – en naturoplevelse ud over det sædvanlige.
Gråsten Ro- og Kajakklub er kendetegnet ved et stærkt fællesskab med fokus på motion, frivillighed og godt samvær. Hos os er alle velkomne, og du bestemmer selv, hvor meget og hvordan du vil ro.

folkBALTICA: Åbningskoncert
2026-05-02 19:30 | Koncertsalen Alsion, Alsion 2, Sønderborg, 6400, Danmark
folkBALTICA Ensemblet
Sønderjysk Pigekor, Stundom & gæster
under ledelse af Harald Haugaard

folkBALTICA Ensemble (D/DK)
Sønderjysk Pigekor (DK)
Stundom (DK)
Andreas Hofmeir (D): tuba
Ida Marie Jessen (DK): sang
Ove Thomsen (D): guitar, sang

Nu går det løs igen! Vi glæder os til at se jer igen og åbne folkBALTICA Festivalen 2026 til et brag af en musikfest. Åbningskoncerterne er for længst blevet til en publikumsfavorit – en musikalsk fest for dansk-tysk udveksling båret af det populære folkBALTICA Ensemble og flere forskellige gæster.
Med udgangspunkt i festivaltemaet ”Horizonte/Horisonter” kigger vi i år ud over Østersøens og Nordsøens kystlinjer og leder efter nye, ukendte musikalske oplevelser. Vi begynder med et bredt udvalg af gæster, der giver et indblik i et varieret festivalprogram. I vil både kunne opleve den ekvilibristiske tubaist Andreas Hofmeir fra Bayern og Sønderjysk Pigekor.
Og så vil dette års huskunstnere åbne en helt ny horisont for folkBALTICA: Trioen Stundom fra Danmark. For første gang nogensinde er det et band, der indtager rollen som huskunstner og ikke blot en enkelt person. Om det siger Stundom: ”Vi er særligt begejstrede over, at festivalen tør satse på den fælles energi, der opstår mellem musikere, der skaber sammen. For os understreger det også den smukke tanke, at musik er en arena, der lever af fællesskab og møder mellem mennesker – på tværs af generationer, genrer og grænser.”
Et særligt højdepunkt: Den nye festivalsang, der er skrevet eksklusivt til folkBALTICA af singer/ songwriter Ove Thomsen fra Nordfriesland og den danske sangerinde Ida Marie Jessen fra Broager. Den vil blive spillet live for første gang til åbningskoncerten.

Tiny
2026-05-02 11:00 - 11:55 | Biblioteket Sønderborg, Nørre Havnegade 15, Sønderborg, 6400, Danmark
En poetisk komedie om et lille menneskes store bedrifter
Frøken Fracasos Kompagni besøger biblioteket med denne skønne forestilling.
Oplev det sande eventyr om faldskærmspioneren Tiny Broadwick, som levede fra 1893 til 1978. Hun var en undertippet lille heltinde, der under 1. Verdenskrig endte med at redde utallige liv.
Forestillingen fortælles med humor, videoprojektion, live animation og nyskrevet musik.
For børn 7-12 år og deres voksne. Børn under 10 år skal følges med en voksen.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Calling all students! Have fun at science park Universe
2026-05-02 10:00 - 17:00
Join a day trip to Universe Science Park, where you can enjoy VR rides, interactive exhibits, and outdoor fun. Perfect for adventure lovers and science enthusiasts!
Bus meeting point at Ringrider Pladsen – no later than 10 o’clock
*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Simon Talbot: Ekstra Extra (ekstra)
2026-05-01 18:30 | Koncertsalen Alsion, Alsion 2, Sønderborg, 6400, Danmark
Simon Talbot indledte i foråret 2025 sin sjette Danmarksturné, og det hele blev ekstra! Ekstra Simon, ekstra sjovt – og ekstra stort. Efter en overvældende modtagelse af EKSTRA EXTRA – med udsolgte sale, stående applaus og hele syv arenashows på vej i september og oktober – vender Simon Talbot tilbage i 2026 med endnu flere datoer af det spektakulære og personlige comedyshow, der har begejstret både anmeldere og publikum.
EKSTRA EXTRA er Simon Talbot i topform – med både konfettikanoner, croptop-anekdoter og dybt personlige øjeblikke. Det er et show om livets store og små kampe – fra fertilitetsbehandling og faderskab til tabet af hans far – leveret i et hæsblæsende tempo med Talbots velkendte kropskomik og timing.
“Ekstra Extra er Simon Talbot classic med guldglitter, konfetti og fyrværkeri drysset på toppen… hvor hans flamboyante kombination af bling-bling og hormonsprøjter går op i en højere og særdeles latterfremkaldende enhed.”
– ★★★★★ Iscene
Samtidig er showet fyldt med refleksion og skarpe observationer om danskhed, ambition og absurditeter – alt sammen pakket ind i et sceneunivers, der sprænger rammerne for, hvad man normalt forventer af et standupshow.
”Simon Talbot shiner i bogstaveligste forstand og giver sine kollegaer i branchen kamp til stregen….”
★★★★★ Kulturtid
Talbot trækker på internationale erfaringer som opvarmer for Russell Howard i USA og samarbejder i EKSTRA EXTRA med kapaciteter som instruktør Heinrich Christensen og scenograf Benjamin la Cour. Resultatet er et show, der kombinerer storslået underholdning med ægte nærvær – og som publikum nu får flere chancer for at opleve i 2026.
OM SIMON TALBOT:
Simon Talbot har gennem mere end 15 år cementeret sin status som en af Danmarks mest markante komikere. Med utallige anmelderroser og en massiv fanskare i ryggen, er Talbot blevet synonym med comedy på højt niveau. Han excellerer både i grænsebrydende onemanshows, kreative sketchshows og utallige TV-øjeblikke, hvor hans humor har gjort ham til en elsket publikumsfavorit.
Tidligere comedy-shows inkluderer:

’Optur’ (2021-2022)
’Make Denmark Great Again’(2018 og 2019)
’Mr. Copenhagen’ (2016)
’Talle Alene i Verden’ (2013)
’Damp’ (2011)

FFKK udstilling - Café og Kunst
2026-05-01 - 2026-05-31, 2026-04-15 - 2026-04-30 | Rinkenæshus, Sejrsvej 41, Gråsten, 6300, Danmark
FFKK Flensborg Fjord Kunst & Kulturforening udstiller på Rinkenæshus hver dag i april måned fra kl. 8.30 – 11.30 og igen fra kl. 15.00 17.00
Se månedens udstilling og nye en kop kaffe i caféen på Rinkenæshus

Paradigmeskift i Danmarkshistorien: Enevælden
2026-04-30 17:30 - 19:30
Paradigmeskift i Danmarkshistorien: Enevælden

Hofliv, ceremonier og en ny samfundsorden. Enevældens forsøg på at skabe en ny social orden.

Tid og lokation

Torsdag den 30. apr. 2026, 17.30 – 19.15
SDU Sønderborg, Alsion, 6400 Sønderborg, lokale U 205

Om arrangementet

Enevældens indførelse i 1660 er et af Danmarkshistoriens afgørende vendepunkter. Det nye regime søgte at skabe en helt ny samfundsorden. Det gamle standssamfund, hvor man var født til at være adelig, borger eller bonde, skulle erstattes af et rangssamfund, hvor kongegunst og statstjeneste var afgørende for ens position.
I foredraget fortæller seniorforsker Thomas Lyngby om den enevældige styreform, om rangssamfundet og om hoffets nye ceremonier og ritualer, der skulle understøtte den nye styreform.
Arrangeret af Sønderborg Folkeuniversitet.

Alle er velkomne.

Bøger & Bobler – Reception og oplæsning
2026-04-30 17:00 - 18:30 | Biblioteket Sønderborg, Nørre Havnegade 15, Sønderborg, 6400, Danmark
Mød de spirende forfattere fra Forfatterakademiet 2025/2026!
Forfatterakademiet årgang 2025/2026 inviterer dig til at fejre udgivelsen af årets antologi. Antologien er kulminationen på årets undervisning på Forfatterakademiet.
Teksterne i bogen er resultatet af udfordrende øvelser, begejstret ordnørderi og tankevækkende samtaler med kreativiteten i centrum og giver et unikt indblik i verden anno 2026 – set gennem akademisternes skarpe øjne og originale litteratur.
Der vil være bobler i glassene, snacks på bordene, og du kan få en smagsprøve på bogen, når eleverne læser op fra deres bidrag til antologien. Tag en ven under armen, alle er hjerteligt velkomne, når vi afslutter Forfatterakademiet 2025/2026 med Bøger & Bobler.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Dansk Café - Pictionary Game night
2026-04-30 16:30 - 18:30
Dansk Café in Alsion (SDU Sønderborg)
​Join us for a cozy session where you can practice your Danish, meet and connect with new people and enjoy coffee and snacks. This time, Pictionary game night! Everyone is welcome, whether you’re a beginner or already speak Danish!
Open for students, locals and internationals in Sønderborg.
📅3oth April from 16.30
📍Alsion, SDU Sønderborg Library

FARVERNE FORTÆLLER: FOREDRAG MED KONSERVATOR ANNE SIMONSEN
2026-04-30 16:30 - 17:30 | Augustiana Kunstpark & Kunsthal, Palævej 10-14, Augustenborg, 6440, Danmark
Konservator Anne Simonsen gennemførte i 2025 en farvearkæologisk undersøgelse af det Det Hvide Palæ i Augustenborg. I en farvearkæologisk undersøgelse afdækker man tidligere malings- og farvelag i en bygning. Lagene kan dateres og kobles til perioder, brug og idealer, og farverne fortæller om funktion, status og æstetik i bygningens historie. Undersøgelsen er blevet lavet som grundlag for en fremtidig restaurering.
Anne Simonsen kommer 30. april 2026 kl. 16.30-17.30 for at fortælle om, hvad hun har fundet i palæet, og hvordan palæets farver og lag fortæller om palæets omskiftelige historie.
Der er gratis adgang, og alle er velkomne. Ingen tilmelding nødvendig.

Filosofisk salon: I samtale med de allerstørste
2026-04-30 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er fake news egentlig blot gammel vin på nye flasker? Og var Sokrates mest en filosof eller en fuckboy? Det prøver vi at finde ud af, når vi den sidste torsdag i hver måned tager et dyk ned i filosofihistorien og hilser på de største filosoffer.
Vi fælleslæser en tekstbid ad gangen og gennemgår de vigtigste pointer, spørgsmål og tanker, der opstår undervejs. Uanset om du er helt grøn på området eller er dus med Descartes, så er du meget velkommen her, hvor det ikke er en konkurrence om at kunne flest lange ord, men langt mere om at være filosofisk nysgerrig.
Vores egen bibliotekar Claus Jacobsen har en BA i filosofi og dirigerer os dygtigt igennem dagens emne.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Oplev DGI VERDENSHOLDET i Sønderborg
2026-04-29 19:00 - 21:00 | Broager Sparekasse Skansen, Aabenraavej 25a, Sønderborg, 6400
Snart indtager DGI Verdensholdet arenaer i hele Danmark og kommer også til Sønderborg.

Du kan glæde dig til rytmisk gymnastik, dans, spring og akrobatik i verdensklasse udført af nogle af landets allerbedste gymnaster.

Showet CORE er mere end et show.

Det er en stærk gymnastisk fortælling om følelser, om at finde sin kerne – og om at rejse ud og vende hjem igen.

Oplev energienOplev fællesskabetOplev det live

Tag hele familien med og få en oplevelse for livet.

Amalie Laulund Trudsø
2026-04-29 16:30 - 18:00 | Biblioteket Sønderborg, Nørre Havnegade 15, Sønderborg, 6400, Danmark
Forfattersamtale om “Kunstnerhjem”
Amalie Laulund Trudsø er tilbage efter ni års pause med en stærk og bevægende roman om kvindeliv i efterkrigstidens Danmark. Kunstnerhjem strækker sig over fire årtier – fra 1940’erne til 1970’erne – og skildrer et liv fyldt med drømme, kunst, kærlighed og hårdt arbejde.
Signe er vokset op i et velstående dyrlægehjem i Slagelse, men længes efter at male og leve af kunsten. Hun gifter sig med den kreative arbejdersøn Johan, og de får børn sammen. Da Johan forlader hende, står Signe alene med tre børn, som hun må forsørge. Livet som alenemor efterlader ikke meget plads til kunsten, som Signe stilfærdigt og uden de store armbevægelser vender ryggen.
Kunstnerhjem er en omvendt klasserejse fra det regelrette hjem i Slagelse til et mere frit hjem med færre penge. Det er også en fortælling om et helt almindeligt kvinde- og moderliv, om frigjorthed og retten til egen krop. Det er en roman om at leve et andet liv end det, man kommer fra.
Amalie Laulund Trudsø debuterede i 2013 med Koordinater og udgav i 2016 Sommerhus. Hun skriver med en sensitivitet, der kombinerer historisk sans og menneskelig indsigt, og med Kunstnerhjem viser hun endnu engang, at hun er en mester til at skildre intime relationer og tidernes skiftende vilkår.
Kunstnerhjem er nomineret til DR Romanprisen 2026.
I samtale med Sigurbjörg Elín Hólmarsdóttir.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Graphic Novel Book Club – Gutterspace
2026-04-28 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Are you into great stories, iconic illustrations, and fascinating worldbuilding?
Join our book club, Gutterspace, where we explore both timeless classics and bold, boundary-pushing graphic novels together. Meet fellow graphic novel enthusiasts and share your thoughts on everything from dystopian worlds to indie gems – no dry analysis – just lively conversations, shared passion, and great reading experiences!
At our startup meeting, comic book aficionado Claus Jacobsen – librarian, co-founder of Planet Pulp, and all-round graphic novel enthusiast – will introduce a great selection of graphic novels, and together we’ll decide what to read throughout the Spring.
Tuesday 27. January, 16.30 – 17.30: Startup meeting
Tuesday 24. February, 16.30 – 17.30
Tuesday 28. April, 16.30 – 17.30
The library is happy to help you get hold of graphic novels – just ask at your local library.
Gutterspace: The empty space between comic panels, where the story continues in the reader’s imagination.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Historiske vandringer: Fynshav
2026-04-28 10:00 - 12:00 | Biblioteket Augustenborg, Stadionvej 8, Augustenborg, 6440
Med udgangspunkt i hjemmesiden Historisk Atlas tager vi på historiske vandringer i det sønderjyske. Denne gang skal vi vandre i Fynshav.
Vi mødes ved Fryndesholms parkeringsplads, hvorfra vi starter og slutter vores tur, der blandt andet bringer os omkring stenalderhøjene i Fryndesholm Skov, den gamle Danebod Højskole, nu Efterskolen Epos, og de mindesmærker der er på skoleområdet, samt Fynhavs historie som færgeleje.
Historiske vandringer
Med afsæt i hjemmesiden Historisk Atlas tager vi på historiske vandringer i det sønderjyske. Hjemmesiden, drevet af foreningen HistoriskAtlas.dk, er et interaktivt, digitalt atlas, der formidler lokal og national historie gennem tekst, lyd og billeder i samarbejde med over 220 arkiver, museer og biblioteker.
To af vores bibliotekarer guider jer på en rute, hvor vi udforsker lokalområdets historiske fortællinger og kulturarv. Undervejs snakker vi om konceptet bag hjemmesiden og det arbejde, lokale foreninger har gjort for at gøre historien tilgængelig.
Ruten er 2-5 km, så husk behagelige sko og tjek vejrudsigten.
Medbring gerne kaffe/te, som vi kan nyde sammen til sidst.
Begivenheden foregår her:
Biblioteket Augustenborg
Fryndesholm Parkeringsplads, 6440 Augustenborg, Stadionvej 8, 6440, Augustenborg
Læs mere om eventet og køb en evt. billet her.

Hatteteater
2026-04-28 10:00 - 10:45 | Biblioteket Augustenborg, Stadionvej 8, Augustenborg, 6440
Fart over feltet og forrygende teatersport med Honningbanden
Hatteteater er forrygende teatersport, hvor børnene selv er med til at skabe historien.
Børnene vælger en hat og en rolle, som de synes passer til hatten – og så kan forestillingen begynde!
Med hjælp fra publikum og børnene opstår den ene vanvittige historie efter den anden, når historiefortælleren improviserer sjove teaterstykker med udgangspunkt i børnenes roller.
For børn 3-10 år og deres voksne.
Begivenheden foregår her:
Biblioteket Augustenborg
, Stadionvej 8, 6440, Augustenborg
Læs mere om eventet og køb en evt. billet her.

TERAPI - 2 på stoffer præsenterer kunstudstilling
2026-04-25 - 2026-05-10 | KunstPunkt, Storegade 14, Augustenborg, 6440
TERAPI af 2 på stoffer
Kunstudstilling 25. april – 10. maj 2026
KunstPunkt Storegade 14, 6440 Augustenborg
Fernisering: lørdag 25. april kl. 14.00
Åbent: dagligt kl. 11-16, gratis adgang
I en verden, hvor forandringer sker med stor hastighed, og man ikke altid kan vide, hvem der er ven eller fjende, er det godt at have et sted at finde ro og fordybelse.
Tekstilernes verden tilbyder netop dette – her sker tingene langsommere. Der er tid til at stoppe op, vurdere, ændre, gå tilbage og ændre igen. Her kan man nyde farver, mønstre og teksturer i sit eget tempo.
2 på stoffer, bestående af mor og datter Anne Merete Nilausen og Puk Nielsen, inviterer til udstillingen Terapi, som viser nyere værker inden for patchwork. Begge har de dyrket patchwork i over 20 år, og det har udviklet sig fra en hyggelig hobby til en næsten livsstil, hvor en stor del af fritiden bruges på at sy, diskutere og opleve patchwork.
Udstillingen TERAPI rummer både traditionelle og moderne værker, farverige kompositioner, abstrakte motiver og roligere, gråtonede stykker. Fælles for alle værkerne er den ro og fordybelse, der har præget skabelsesprocessen – og som nu inviterer beskueren til at opleve samme stille glæde.
Kom og oplev, hvordan tekstiler kan skabe både æstetisk nydelse og mental ro i en travl hverdag.

Udstilling: Tina Maria Nielsen: Lost and Gained
2026-02-07 12:00 - 2026-05-03 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Tina Maria Nielsen (f. 1964) er billedhugger og uddannet fra Kunstakademiet i København. Hun arbejder med aftryk af allerede eksisterende genstande – fra helt almindelige hverdagsting til ikoniske antikke skulpturer – og i så forskellige materialer som paraffin, voks, beton, gips, gummi, aluminium og bronze.
Udstillingen Lost and Gained på Augustiana viser en omfattende række af Nielsens eksperimenterende skulpturelle værker. De nyeste værker tager afsæt i den antikke marmorskulptur Mnemosyne, som er en del af Louvres samling. Nielsen har filmet marmorskulpturen og omsat optagelserne til en 3D-fil. Denne fil har dannet en slags grundform, som kunstneren har brugt til at skabe en serie skulpturer i forskellige materialer og størrelser: krumme aluminiumsskaller med blød voks, en flagrende bronzedrapering og en stor hvid flamingoskulptur. Moderfiguren giver liv til nye skulpturer, nye erindringer.
Augustenborg står oven på fortidens mange krige, flækkens hverdagsliv, hertugtafler, grænsedragninger og statspsykiatrien på slottet. Der er meget at erindre, og derfor inviterer vi med Tina Maria Nielsens udstilling publikum til at udforske, hvad erindringer er – og hvilken funktion de har. En erindring er aldrig en eksakt gengivelse af fortiden, men en rekonstruktion formet af vores eget blik og behov.
Biografi
Tina Maria Nielsen (f. 1964) er billedhugger og uddannet på Det Kongelige Danske Kunstakademi i København. Hendes værker er blevet vist nationalt og internationalt, og i de senere år har hun haft markante soloudstillinger på førende danske kunstmuseer og udstillingssteder. TMN har modtaget flere legater fra Statens Kunstfond og blev i 2018 hædret med den prestigefyldte Carl Nielsen og Anne Marie Carl-Nielsens Hæderspris for billedhuggere. Siden 2016 har hun været medlem af Akademirådet. Derudover er hun medlem af kunstnersammenslutningen Grønningen, Kunstnersamfundet og Billedkunstnernes Forbund (BKF).
Udstilling
Tina Maria Nielsen: Lost and Gained
Periode:
07.02.2026 – 26.04.2026
Lokalitet:
Augustiana Kunsthal
Entré:
Gratis entré
Støttet af:
Augustinus Fonden, Statens Kunstfond og Sønderborg Kommune
